Diari Oficial de la Generalitat Valenciana


Sumari del DOGV 4053, del 30-07-2001 (2001/7395)

ORDRE de 19 de juny de 2001, de la Conselleria d'Agricultura, Pesca i Alimentació, per la qual es convoquen set beques per a postgraduats per a la realització de projectes d'investigació i tesis doctorals en la Direcció General d'Innovació Agrària i Ramaderia.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7395


Data del document
:   19-06-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * suport econòmic
    * enginyer
    * ajuda pública
    * assignació per estudis
    * veterinari

ORDRE de 19 de juny de 2001, de la Conselleria d'Agricultura, Pesca i Alimentació, per la qual es convoquen set beques per a postgraduats per a la realització de projectes d'investigació i tesis doctorals en la Direcció General d'Innovació Agrària i Ramaderia. [2001/X7395]
  
Els pressupostos de la Generalitat Valenciana per a l'any 2001 preveuen la concessió de beques per a la realització de projectes d'investigació i tesis doctorals relatius al sector agrari de la Comunitat Valenciana.
  
Per això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de set beques per a la realització de projectes d'investigació i tesis doctorals relatius al sector ramader de la Comunitat Valenciana i aprovar les bases per les quals es regeix aquesta convocatòria, incloses en l'annex d'aquesta ordre.
  
Segon
  
La dotació econòmica de les beques se sufragarà a càrrec del capítol IV, línia T4726000, del Programa 714.80 dels pressupostos de la Generalitat Valenciana per a l'any 2001. Aquesta línia es finança a càrrec del Fons Social Europeu.
  
Tercer
  
D'acord amb el que es disposa en l'Ordre de 30 de maig de 1996, de la Conselleria d'Economia i Hisenda, sobre la forma d'acreditar per part dels beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana estan obligats a acreditar que es troben al corrent de les seues obligacions tributàries i de la Seguretat Social, en relació amb el moment en què finalitze el termini de presentació de sol·licituds i de la forma que s'estableix en els articles 7, 8 i 9 del Reial Decret 390/1996, d'1 de març.
  
Queden exonerades les línies de subvenció que es mencionen en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda. D'acord amb aquesta mateixa resolució, les exoneracions no seran d'aplicació quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere els cinc milions de pessetes.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè, en l'àmbit de les seues competències, prenga les mesures necessàries per al desplegament i aplicació d'aquesta ordre.
  
Segona
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-se un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, dins del termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 19 de juny de 2001
  
La consellera d'Agricultura, Pesca i Alimentació,
  
Mª. ÀNGELS RAMON-LLIN I MARTÍNEZ
  
ANNEX
  
Bases
  
Primera. Objecte
  
Les beques tenen per objecte la formació de postgraduats per a la realització de projectes d'investigació i tesis doctorals relatius al sector ramader de la Comunitat Valenciana.
  
Segona. Nombre, classes de beques i titulació exigida
  
Les beques seran un total de set, distribuïdes en les classes següents:
  
Classe A. Patologia multifactorial en ramaderia intensiva. Destinada a llicenciats en Veterinària. Els estudis i investigacions d'aquesta beca versaran sobre els següents punts: Patologia d'explotacions avícoles. - Patologia d'explotacions porcines.
  
Classe B. Patologia multifactorial de les explotacions cunícoles. Destinada a llicenciats en Veterinària. Els estudis i investigacions d'aquesta beca versaran sobre els següents punts: Malalties respiratòries. - Malalties digestives. - D'altres malalties.
  
Classe C: Patologia multifactorial en remugants. Destinada a llicenciats en Veterinària. Els estudis i investigacions d'aquesta beca versaran sobre els següents punts: Patologia d'explotacions de bestiar boví. - Patologia d'explotacions de bestiar oví. - Patologia d'explotacions de cabrum.
  
Classe D: Maneig i recuperació de races en perill d'extinció. Destinada a llicenciats en Veterinària i enginyers agrònoms. Els estudis i investigacions d'aquesta beca versaran sobre els següents punts: Característiques productives de les diferents races. - Mètodes de recuperació, selecció i millora.
  
Classe E: Subproductes de la Comunitat Valenciana per a alimentació animal. Destinada a llicenciats en Veterinària i enginyers agrònoms. Els estudis i investigacions d'aquesta beca versaran sobre els següents punts: Estudis dels diferents subproductes agroindustrials. - Aplicació en les diferents espècies ramaderes. - Mètodes de conservació.
  
Classe F: Control de les condicions ambientals de producció en explotacions ramaderes intensives. Destinada a llicenciats en Veterinària i enginyers agrònoms. Els estudis i investigacions d'aquesta beca versaran sobre els següents punts: Estudi dels principals paràmetres mediambientals: ventilació, calefacció, aïllament, etc. Influència d'aquests en la productivitat de les explotacions intensives.
  
Classe G: Gestió tecnicoeconòmica de les explotacions ramaderes. Destinada a llicenciats en Veterinària i enginyers agrònoms. Els estudis i investigacions d'aquesta beca versaran sobre els següents punts: Principals índexs tècnics i econòmics de les explotacions ramaderes. - Programes informàtics de gestió en les diferents espècies.
  
Tercera. Dotació, duració i pagament de les beques
  
Les set beques estan dotades cada una d'elles amb 160.000 PTA brutes mensuals (961,62 euros). L'import total de les beques és de 36.659.395 PTA (242.328,08 euros).
  
Es finançaran a càrrec dels pressupostos de la Generalitat Valenciana per a l'any 2001. Amb aquesta finalitat, la present convocatòria i la possibilitat de concessió de les beques es condicionen a la previsió del crèdit adequat i suficient en els pressupostos esmentats.
  
L'import de les beques es pagarà mensualment, amb la certificació prèvia del cap del Servei de Tecnologia Ramadera, que justifique l'avanç dels treballs per a la consecució de l'objectiu final.
  
El període d'aprofitament serà de 36 mesos consecutius i no es podrà prorrogar aquest període sota cap concepte. El pagament dels mesos corresponents als exercicis pressupostaris del 2002, 2003 i 2004 quedarà condicionat a l'existència de consignació econòmica per a aquest concepte en els mencionats exercicis.
  
Quarta. Requisits
  
Per optar a aquestes beques serà necessari:
  
- Ser espanyol o tenir la nacionalitat d'un dels estats de la Unió Europea.
  
- Estar en possessió del títol de llicenciat en Veterinària o enginyer agrònom. Els títols obtinguts en l'estranger hauran de ser convalidats i caldrà acreditar-los dins del termini de presentació de sol·licituds.
  
Cinquena. Formalització de les sol·licituds i termini de presentació
  
Les sol·licituds, emplenades d'acord amb el model adjunt, es dirigiran al director general d'Innovació Agrària i Ramaderia i en elles es farà constar la o les beques a què s'opte, numerades per ordre de preferència, en cas de ser-ne més d'una, i amb l'indicatiu col·locat davant de la casella que, en la sol·licitud, expresse la classe de beca. Es presentaran en el Registre General d'aquesta conselleria, situat en el c/ Amadeu de Savoia, núm. 2, 46668 València, o es tramitaran per qualsevol de les formes que s'estableixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de trenta dies naturals, comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Sisena. Condicions i mèrits preferents
  
Juntament amb la sol·licitud s'adjuntarà el currículum del sol·licitant i qualsevol tipus de mèrits professionals, que caldrà acreditar mitjançant compulsa, en el moment de presentació de sol·licituds.
  
Els sol·licitants hauran d'estar en possessió del títol de llicenciat o enginyer exigit, obtingut amb posterioritat al curs acadèmic 1996/1997.
  
- Els interessats hauran d'estar en possessió del permís de conducció B1.
  
- El currículum es valorarà de conformitat amb el següent barem:
  
- Expedient acadèmic general: fins a 4 punts.
  
- Nombre d'assignatures de l'expedient acadèmic relacionat amb el tema de la beca i qualificacions obtingudes en elles: fins a 3 punts.
  
- Coneixement d'idiomes relacionats amb la literatura científica del tema de la beca, valorat per certificat acadèmic o per estades en països on la llengua de què es tracte siga idioma oficial: fins a 2 punts.
  
- Experiència professional relacionada amb l'àrea de formació de la beca: fins a 2 punts.
  
- Idioma valencià: fins a 1'5 punts.
  
Setena. Selecció
  
Per a l'examen de beques es constituirà una comissió avaluadora que estarà formada per:
  
President: senyor Eduardo Primo Millo, director general d'Innovació Agrària i Ramaderia.
  
Secretari: senyor Gonzalo Martín Rubianes (veterinari d'inspecció pecuària de l'OCAPA de Chiva)
  
Vocals:
  
Senyor Teodoro Sánchez Gago (cap del Servei de Producció i Sanitat Animal)
  
Senyor Jesús W. Peinado Gómez (cap del Servei de Tecnologia Ramadera)
  
Sra. Inmaculada Ibor Martínez (cap de la Secció de Producció i Sanitat Animal)
  
Suplents:
  
President: Senyor Manuel Láinez Andrés (cap de l'Àrea de Ramaderia)
  
Secretari: Senyor Alfredo Gala Vela (veterinari d'inspecció pecuària de l'OCAPA de Llíria)
  
Vocals:
  
Senyora Concepció Caballero Galvan (cap de la Unitat d'Anàlisi de Sanitat Animal)
  
Senyor Manuel Lázaro Armengol (cap de la Secció de Producció Animal dels SSTT de València)
  
Senyor Pedro Antonio Andrés Beltrán (cap de la Secció de Producció Animal dels SSTT de Castelló)
  
Vuitena. Procés de selecció
  
1. La comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 6 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització de la qual es farà pública per mitjà d'un anunci en el tauler de la Conselleria d'Agricultura, Pesca i Alimentació (Amadeu de Savoia 2, 46078 València), en la planta baixa, a partir del desé dia natural de l'acabament del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en les fases primera i segona se seleccionaran els candidats per ordre de puntuació i s'exposarà la llista en el tauler esmentat durant 10 dies per a fase d'al·legacions.
  
Novena. Concessió
  
Les beques seran adjudicades per resolució de la consellera d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir de l'endemà de l'acabament del termini de presentació de sol·licituds. La no-resolució d'adjudicació dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Es consideraran denegades les sol·licituds que no figuren en la relació publicada.
  
Deu. Drets, obligacions i incidències dels becaris
  
Les beques són incompatibles amb l'aprofitament de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria suposarà, a més, les següents obligacions:
  
- Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
- No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques sense l'autorització prèvia del cap del Servei de Tecnologia Ramadera i, en qualsevol cas, fent constar expressament el patrocini de la Conselleria d'Agricultura, Pesca i Alimentació.
  
- Compromís d'elaborar al final del període d'aprofitament de la beca, un informe final dels estudis realitzats i dels resultats obtinguts en els projectes d'investigació o tesis doctorals desenvolupats.
  
El director general d'Innovació Agrària i Ramaderia de la Conselleria resoldrà les incidències que es produïsquen durant el període d'aprofitament de les beques a proposta del cap de l'Àrea de Ramaderia i podrà deixar-les sense efecte, amb l'audiència prèvia de l'interessat, en els següents casos:
  
- Incompliment de les seues obligacions.
  
- No realitzar l'activitat que va motivar la concessió.
  
- Deixar de complir els requisits exigits en aquesta convocatòria.
  
Onze. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per ordre de puntuació, a fi de cobrir les vacants per incidències, renúncies, abandonaments o incompliments que puguen sorgir durant el període d'aprofitament.
  
Dotze. Cobertura sanitària
  
Amb la finalitat de donar cobertura sanitària a les persones adjudicatàries de les beques se les inclourà en una pòlissa col·lectiva subscrita amb una companyia privada de serveis sanitaris, per a la qual cosa es disposa, segons el projecte de pressupostos per a l'any 2001, d'un crèdit màxim de 196.000 pessetes (1.178 euros). La cobertura sanitària corresponent als exercicis pressupostaris dels anys 2002, 2003 i 2004 quedarà condicionada a l'existència de crèdit per a les anualitats de les beques.
  
Tretze. Despeses complementàries